b'\n_START_ARTICLE_\nLetalska guma\n_START_PARAGRAPH_\nLetalske gume so gume posebej na\xc4\x8drtovane za uporabo na letalih in drugih zrakoplovih. Za razliko od avtomobilskih pnevmatik nimajo profila (oziroma je majhen), imajo pa utore za odvajanje vode, da ne pride do akvaplaninga. Napolnjene so z inertnim plinom, najve\xc4\x8dkrat du\xc5\xa1ikom (lahko tudi s helijem), da se zmanj\xc5\xa1a ekspanzija in kontrakcija, ko se med letom spreminja temperatura in tlak. Du\xc5\xa1ik je tudi bolj varen kot obi\xc4\x8dajen zrak. Letalske gume imajo toplotno varovalko, ki spu\xc5\xa1\xc4\x8da gumo, ko pride do zelo visokih temperatur, npr. pri prekinjenem vzletu (RTO). Tako se prepre\xc4\x8di potencialno nevarno eksplozijo. Ve\xc4\x8dja letala imajo za ve\xc4\x8djo varnost dvokolesno nosno kolo, v primeru da ena guma po\xc4\x8di je letalo \xc5\xa1e vedno operativno._NEWLINE_Tlak polnjenja gum na reaktivnih letalih je do 14 barov, za poslovna letala tudi ve\xc4\x8d. Testi na letalskih gumah so pokazali da zdr\xc5\xbeijo tlak do okrog 55 barov, preden po\xc4\x8dijo. Gume na \xc5\xa1prtnih letalih so polnjene z zrakom in pod manj\xc5\xa1im tlakom. Nekatera ruska letala imajo sistem za spreminjanje tlaka v gumah, tako lahko pristajajo tudi na slab\xc5\xa1e pripravljenih stezah._NEWLINE_Izrabljene letalske gume se velikokrat ponovno oplasti in se jih ponovno uporabi.'